sukhrobnurali/uzbek-legal-corpus huggingface dataset:
DAVLAT MULKINI DAVLAT TASARRUFIDAN CHIQARISH VA XUSUSIYLASHTIRISHDAN TUSHGAN MABLAgʻLARDAN FOYDALANISHNI TARTIBGA SOLISH CHORA-TADBIRLARI TOʻgʻRISIDA
(resolution, 2020-04-15)

Davlat tasarrufidan chiqarish va xususiylashtirishdan tushadigan mablagʻlarni jamlash va ulardan foydalanish mexanizmini takomillashtirish, korxonalarni xususiylashtirishdan keyin qoʻllab-quvvatlash loyihalarini amalga oshirish uchun beriladigan kreditlardan foydalanish samaradorligini oshirish va ularni oʻz vaqtida qaytarish investitsiya loyihalarini mablagʻ bilan taʼminlashning qoʻshimcha kafolatlarini tashkil etish maqsadida Vazirlar Mahkamasi qaror qiladi: 1. Davlat aktivlarini boshqarish agentligi va uning hududiy boʻlinmalarining schyotlaridagi xususiylashtirishdan tushadigan mablagʻlar soliq solish obyekti hisoblanmaydi. 3. Oʻzbekiston Respublikasi Moliya vazirligi: Oʻzbekiston Respublikasi Davlat mulki qoʻmitasi bilan birgalikda bir hafta muddatda Vazirlar Mahkamasining 1995-yil 31-iyuldagi 273-f-son farmoyishi bilan tasdiqlangan “Davlat mulki davlat tasarrufidan chiqarilganda va xususiylashtirilganda, obyektlar kim oshdi savdolarida, tanlovlar va birja savdolarida sotilganda haq toʻlashning, tushgan mablagʻlarni taqsimlash va hisobga olishning, ushbu mablagʻlarning tushishi va ulardan foydalanish ustidan nazorat qilishning Yagona tartibi”ni oʻzgartirish va unga qoʻshimchalar kiritish yuzasidan takliflar kiritsin. Markaziy bank va “Biznes-fond” bilan birgalikda tijorat banklari tomonidan qarz oluvchilarga maxsus schyotlar ochilishini va banklar tomonidan ajratilgan mablagʻlardan maqsadli foydalanilishi ustidan nazoratni amalga oshirgan holda qarz oluvchilar va kreditorga kassa xizmati koʻrsatish funksiyasi bajarilishini nazarda tutuvchi investitsiya loyihalariga kredit berish tartibi toʻgʻrisidagi nizomni ishlab chiqsin. 4. Oʻzbekiston Respublikasi Davlat mulki qoʻmitasi 1998-yil 1-fevralgacha boʻlgan muddatda: 1998-yil 1-yanvargacha amalga oshirilgan dasturlar boʻyicha davlat tasarrufidan chiqarish va xususiylashtirishdan mablagʻlar toʻliq tushishini taʼminlasin; qarzdorlarning va boshqa debitorlarning qaytarilishiga ishonch boʻlmagan qarzlari tuzilmasi boʻyicha Vazirlar Mahkamasiga taklif kiritsin. 5. Oʻzbekiston Respublikasi Vazirlar Mahkamasining “1997-yilda Oʻzbekiston Respublikasini ijtimoiy-iqtisodiy rivojlantirishning asosiy koʻrsatkichlari prognozi va Davlat budjeti toʻgʻrisida” 1996-yil 31-dekabrdagi 469-son qarorining 8-bandi 1998-yil 1-yanvardan boshlab oʻz kuchini yoʻqotgan deb hisoblansin. 6. Mazkur qarorning bajarilishini nazorat qilish Bosh vazir oʻrinbosari V.A. Chjen va Moliya vaziri J.B. Sayfiddinov zimmasiga yuklansin.
Hukumatlararo bitimni tasdiqlash toʻgʻrisida
(resolution, 1997-10-11)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Oʻzbekiston Respublikasi Hukumati bilan Qirgʻiziston Respublikasi Hukumati oʻrtasida tovarlar (ishlar, xizmatlar)ni eksport va import qilishda bilvosita soliqlar undirish prinsiplari toʻgʻrisidagi Bitim tasdiqlansin. 2. Oʻzbekiston Respublikasi Bosh vazirining oʻrinbosarlari va Moliya vaziri (Sayfiddinov) Oʻzbekiston Respublikasining mazkur Bitim boʻyicha majburiyatlari oʻz vaqtida bajarilishi ustidan nazoratni taʼminlasinlar.
VAZIRLAR MAHKAMASINING “BUDJETGA TOʻLOVLAR MEXANIZMINI TAKOMILLAShTIRISh VA TOʻLOV INTIZOMINI MUSTAHKAMLASh ChORA-TADBIRLARI TOʻGʻRISIDA” 1996-YIL 5 DEKABRDAGI 431-SON QARORIGA OʻZGARTIRIShLAR KIRITISh HAQIDA
(resolution, 2021-02-22)

Vazirlar Mahkamasining 1996-yil 5-dekabrdagi 431-son qaroriga ilovani oʻzgartirish yuzasidan Vazirlar Mahkamasi qaror qiladi: 1. Soliq va toʻlov intizomini mustahkamlash boʻyicha Hukumat komissiyasi tarkibi ilovaga* muvofiq tasdiqlansin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov zimmasiga yuklansin.
TAʼLIM-TARBIYA VA KADRLAR TAYYORLASh TIZIMINI TUBDAN ISLOH QILISh, BARKAMOL AVLODNI VOYAGA YETKAZISh TOʻGʻRISIDA
(decree, 2021-04-30)

Mavjud taʼlim-tarbiya tizimini tubdan isloh qilish, uni zamon talablari darajasiga koʻtarish, milliy kadrlar tayyorlashning yangi tizimini barpo etish, kelajak uchun barkamol, salohiyatli avlodni tarbiyalash maqsadida: 1. “Taʼlim toʻgʻrisida”gi Qonun va Kadrlar tayyorlash boʻyicha milliy dasturni hayotga tatbiq etish ishlari davlat siyosatining ustuvor yoʻnalishi deb hisoblansin. Respublikada taʼlim-tarbiya tizimini tubdan oʻzgartirish yoʻlida olib borilayotgan islohotlarni amalga oshirish va bu borada qabul qilingan hujjatlar mohiyatini keng jamoatchilik tomonidan chuqur anglab olinishiga har tomonlama sharoit yaratish — davlat boshqaruvi, huquqni muhofaza qilish idoralari, taʼlim-tarbiya muassasalari xodimlarining eng dolzarb vazifalari etib belgilansin. 2. Kadrlar tayyorlash boʻyicha milliy dasturni amalga oshirish Respublika komissiyasi ilovaga* muvofiq tuzilsin. Quyidagilar Komissiyaning asosiy vazifalari etib belgilansin: “Taʼlim toʻgʻrisida”gi Qonunni amalga oshirish ishlarini muvofiqlashtirish, taʼlim-tarbiya va kadrlar tayyorlash sohasida davlat siyosati tamoyillarini hayotga tatbiq etish; respublika vazirliklari, idoralari va muassasalari hamda mulkchilik shaklidan qatʼi nazar, barcha tashkilotlarning taʼlim-tarbiya va kadrlar tayyorlash tizimini isloh etish bilan bogʻliq faoliyatini muvofiqlashtirish; kadrlar tayyorlash tizimi huquqiy-meʼyoriy asosini Milliy dastur talablariga mos ravishda qayta koʻrib chiqishni tashkil qilish; uzluksiz taʼlimning barcha bosqichlari uchun davlat taʼlim standartlarini ishlab chiqish, tasdiqlash va amaliyotga tatbiq etishni taʼminlash; uzluksiz taʼlim tizimining Milliy modelini amalga oshirishni taʼminlash; kadrlarga boʻlgan talab va taklifni oʻrganish asosida taʼlim tizimining istiqbolli yoʻnalishlarini belgilash; uch yillik akademik litseylar va kasb-hunar kollejlari, oliy taʼlim muassasalari tizimini Milliy dastur talablari asosida tashkil etish va takomillashtirish boʻyicha takliflar kiritish; xalqaro donorlar, xorijiy investorlar, jamgʻarma va jamoat tashkilotlarining mablagʻlarini jalb etish va ulardan unumli foydalanishga sharoit yaratish; Kadrlar tayyorlash milliy dasturining monitoringini olib borish; Milliy dasturning bajarilishi haqida ommaviy axborot vositalari orqali muntazam maʼlumot berib borishni tashkil etish. 3. Oʻzbekiston Respublikasi Kadrlar tayyorlash milliy dasturining ustuvor vazifalari boʻyicha Vazirlar Mahkamasining qarorlari loyihalari va ular uchun masʼul ishchi guruhlari tarkibi 2-ilovaga* muvofiq tasdiqlansin. Ishchi guruhlar faoliyatiga yuqori malakali mutaxassislar va olimlar hamda xorijiy ekspertlarni keng jalb etish nazarda tutilsin. 5. Oʻzbekiston Respublikasi Vazirlar Mahkamasi mazkur Farmonda belgilangan vazifalar yuzasidan tegishli qarorlar qabul qilsin.
ANDIJON DAVLAT TILLAR PEDAGOGIKA INSTITUTIGA ABDULHAMID SULAYMON OʻGʻLI-CHOʻLPON NOMINI BERISH TOʻGʻRISIDA
(resolution, 1997-10-02)

Atoqli oʻzbek yozuvchisi va jamoat arbobi Abdulhamid Sulaymon oʻgʻli-Choʻlponning oʻzbek madaniyati va adabiyoti rivojiga qoʻshgan beqiyos hissasi va kelajak avlodga oʻrnak boʻluvchi fuqarolik jasoratini inobatga olib hamda uning tavalludiga 100 yil toʻlishi munosabati bilan Vazirlar Mahkamasi qaror qiladi: 1. Oʻzbekiston Respublikasi Oliy va oʻrta maxsus taʼlim vazirligi va Andijon viloyati hokimligining Andijon davlat tillar pedagogika institutiga Abdulhamid Sulaymon oʻgʻli-Choʻlpon nomini berish haqidagi takliflari qabul qilinsin. 2. Oʻzbekiston Respublikasi Oliy va oʻrta maxsus taʼlim vazirligi va Andijon viloyati hokimligiga tegishli idoralar, homiylar mablagʻlari hisobidan AndDTPIda adibga yodgorlik oʻrnatish hamda institut binosini taʼmirlash va uning atrofini obodonlashtirish ishlarini amalga oshirish topshirilsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A. Azizxoʻjayev zimmasiga yuklansin.
XALQARO TIKLANISh VA TARAQQIYOT BANKI BILAN HAMKORLIK QILISh DASTURINI AMALGA OShIRIShGA OID ChORA-TADBIRLAR TOʻFRISIDA
(resolution, 2021-02-22)

Xalqaro tiklanish va taraqqiyot banki tomonidan Oʻzbekiston Respublikasiga koʻmaklashish tarmoq loyihalarini tayyorlash va ularni amalga oshirishni jadallashtirish maqsadida Vazirlar Mahkamasi qaror qiladi: 1. Xalqaro tiklanish va taraqqiyot banki bilan birgalikda amalga oshirish uchun rejalashtirilayotgan loyihalar roʻyxati ilovaga* muvofiq maʼqullansin. 2. Xalqaro tiklanish va taraqqiyot banki bilan qoʻshma loyihalarni tayyorlash va ularni amalga oshirish uchun masʼul boʻlgan Bosh vazirning oʻrinbosarlari, Toshkent shahar hokimi: ikki hafta muddatda ishchi guruhlarni tashkil etsinlar va ularning rahbarlarini tayinlasinlar; Xalqaro tiklanish va taraqqiyot banki bilan qoʻshma loyihalarni amalga oshirishga oid chora-tadbirlar rejasini bir oy muddatda ishlab chiqsinlar va Vazirlar Mahkamasiga kiritsinlar. 3. Belgilab qoʻyilsinki: Xalqaro tiklanish va taraqqiyot banki ishtirokida ishlab chiqiladigan loyihalarni texnik-iqtisodiy asoslashlarni ishlab chiqish uchun texnik topshiriqlar ishchi guruhlar tomonidan majburiy tartibda kelishib olish uchun Oʻzbekiston Respublikasi Makroiqtisodiyot va statistika vazirligiga taqdim etiladi; yangi loyihalarni moliyaviy taʼminlash uchun buyurtmanomalar Oʻzbekiston Respublikasi Moliya vazirligida kelishib olingandan soʻng Vazirlar Mahkamasining Tashqi iqtisodiy faoliyatni muvofiqlashtirish departamenti orqali Xalqaro tiklanish va taraqqiyot bankiga yuboriladi. 4. Xalqaro tiklanish va taraqqiyot banki qoʻshma loyihalar tayyorlash va ularni amalga oshirishning borishini jadallashtirish maqsadida Bosh vazir oʻrinbosari Makroiqtisodiyot va statistika vaziri B.S. Hamidov Xalqaro tiklanish va taraqqiyot bankining ilovada koʻrsatilgan qarz mablagʻlari hisobiga avans olish uchun Xalqaro tiklanish va taraqqiyot bankidagi buyurtmanomalarni imzolashga vakil qilinsin. 5. Oʻzbekiston Respublikasi Makroiqtisodiyot va statistika vazirligi Moliya vazirligi, Markaziy banki va boshqa manfaatdor vazirliklar hamda idoralar bilan birgalikda Xalqaro tiklanish va taraqqiyot banki bilan qoʻshma loyihalarni tayyorlash va amalga oshirish tizimini takomillashtirishga oid takliflarni bir oy muddatda Vazirlar Mahkamasiga kiritsin. 6. Mazkur qarorning bajarilishini nazorat qilish Bosh vazir oʻrinbosari B.S. Hamidov zimmasiga yuklansin.
KOREYA RESPUBLIKASI HUKUMATI KREDITIDAN FOYDALANISH CHORA-TADBIRLARI TOʻGʻRISIDA
(resolution, 2021-02-22)

Oʻzbekiston Respublikasi telekommunikatsiya tarmogʻini modernizatsiyalash loyihasini amalga oshirish uchun Koreya Respublikasi Hukumatining iqtisodiy rivojlanish boʻyicha hamkorlik jamgʻarmasi (YEDCF) tomonidan beriladigan imtiyozli kreditdan samarali foydalanishni taʼminlash maqsadida Vazirlar Mahkamasi qaror qiladi: 1. Maʼlumot uchun qabul qilinsinki, YEDCF, toʻlov muddatini 5 yilga kechiktirgan holda, 3 foizli yillik foyda bilan, 20 yil muddatga 12 mlrd. 486 mln. Koreya voni (qariyb 15 mln. AQSH dollari) miqdorida imtiyozli kredit ajratadi. 2. Belgilab qoʻyilsinki: Oʻzbekiston Respublikasi Moliya vazirligi Oʻzbekiston Respublikasi telekommunikatsiya tarmogʻini modernizatsiyalash loyihasini amalga oshirish uchun imtiyozli kredit boʻyicha Oʻzbekiston Respublikasi Hukumati nomidan qarz oluvchi hisoblanadi; Oʻzbekiston Respublikasi Tashqi iqtisodiy faoliyat milliy banki kreditga xizmat koʻrsatish boʻyicha moliya agenti hisoblanadi; “Oʻzbektelekom” aksiyadorlik kompaniyasi kreditni ijro etish boʻyicha agent hisoblanadi; kreditga xizmat koʻrsatish va uni toʻlash hamda undan foydalanganlik uchun foizlar toʻlash bilan bogʻliq xarajatlar “Oʻzbektelekom” aksiyadorlik kompaniyasi oʻz mablagʻlari hisobiga amalga oshiriladi. 3. Oʻzbekiston Respublikasi Bosh vazirining oʻrinbosari K.R. Rahimov imtiyozli kreditni olishga rozilik Notasini imzolashga vakil qilinsin. 4. Moliya vaziri Koreya Respublikasi Hukumati va Oʻzbekiston Respublikasi Hukumati oʻrtasida Iqtisodiy rivojlanish boʻyicha hamkorlik jamgʻarmasi qarzlarini ajratish toʻgʻrisidagi Shartnomani, Koreya Respublikasi Hukumati va Oʻzbekiston Respublikasi Hukumati oʻrtasida Iqtisodiy rivojlanish boʻyicha hamkorlik jamgʻarmasi kreditini ajratish toʻgʻrisidagi Bitimni hamda Oʻzbekiston Respublikasi Hukumati va Koreya Respublikasi Eksport-import banki oʻrtasidagi Kredit bitimini imzolashga vakil qilinsin. 5. Oʻzbekiston Respublikasi Adliya vazirligi Koreya Respublikasi Eksimbanki bilan kredit bitimi boʻyicha yuridik xulosani YEDCF tartibotlarida kelishilgan muddatlarda rasmiylashtirsin va taqdim etsin.
OʻZBEKISTON RESPUBLIKASI VAZIRLAR MAHKAMASINING “OʻZBEKISTON RESPUBLIKASI FAVQULODDA VAZIYATLAR VAZIRLIGINING FAOLIYATINI TAShKIL ETISh MASALALARI TOʻGʻRISIDA” 1996-YIL 11 APRELDAGI 143-SON VA “OʻZBEKISTON RESPUBLIKASI VAZIRLAR MAHKAMASI APPARATI TUZILMASINI TAKOMILLAShTIRISh TOʻGʻRISIDA” 1997-YIL 20 MAYDAGI 248-SON QARORLARIGA OʻZGARTIRIShLAR KIRITISh HAQIDA
(resolution, 2022-07-22)

Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining “Oʻzbekiston Respublikasi Favqulodda vaziyatlar vazirligining faoliyatini tashkil etish masalalari toʻgʻrisida” 1996-yil 11-apreldagi 143-son qaroriga 1-ilovaning 9-bandi birinchi xatboshi oʻz kuchini yoʻqotgan deb hisoblansin.
NAZORAT QILUVChI ORGANLAR FAOLIYATINI MUVOFIQLAShTIRUVChI RESPUBLIKA KENGAShINING TARKIBINI OʻZGARTIRISh TOʻGʻRISIDA
(decree, 2020-09-28)

Oʻzbekiston Respublikasi Prezidentining 1996-yil 8-avgustdagi PF-1503 sonli “Tekshirishlarni tartibga solish va nazorat qiluvchi organlar faoliyatini muvofiqlashtirishni takomillashtirish toʻgʻrisida”gi Farmoni qisman oʻzgartirilib: 1. 1996-yil 8-avgustdagi PF-1503-sonli Farmonning 1-bandi quyidagicha tahrirda bayon qilinsin: “Xoʻjalik yurituvchi subyektlar — yuridik va jismoniy shaxslarning moliya-xoʻjalik faoliyatini tekshirish va taftish etishni muvofiqlashtirish Oʻzbekiston Respublikasining Davlat soliq qoʻmitasi (shaxsan Davlat soliq qoʻmitasining raisi V.S. Beganov) zimmasiga yuklatilsin”. 2. Nazorat qiluvchi organlar faoliyatini muvofiqlashtiruvchi Respublika kengashining yangi tarkibi tasdiqlansin*. 3. Oʻzbekiston Respublikasi Prezidentining 1996-yil 8-avgustdagi PF-1503-sonli Farmonining ilovasi oʻz kuchini yoʻqotgan deb hisoblansin.
OʻZBEKISTON RESPUBLIKASI PREZIDENTINING “OʻZBEKISTON RESPUBLIKASI FAVQULODDA VAZIYATLAR VAZIRLIGINI TASHKIL ETISH TOʻGʻRISIDA” 1996-YIL 4-MARTDAGI PF-1378-SON FARMONIGA OʻZGARTISHLAR KIRITISH HAQIDA
(decree, 2025-11-26)

Oʻzbekiston Respublikasi Prezidentining “Oʻzbekiston Respublikasi Favqulodda vaziyatlar vazirligini tashkil etish toʻgʻrisida” 1996-yil 4-martdagi PF-1378-son Farmoniga oʻzgartishlar kiritilib, ushbu Farmonning 3-bandidagi birinchi va ikkinchi xatboshi quyidagi tahrirda bayon etilsin: “3. Aholini va xalq xoʻjaligi obyektlarini muhofaza etishni taʼminlashga rahbarlik qilish: Oʻzbekiston Respublikasida — Oʻzbekiston Respublikasi Bosh vazirining birinchi oʻrinbosariga;”.
OʻZBEKISTON RESPUBLIKASI VAZIRLAR MAHKAMASINING “AVTOMOBILDA XORIJIY YuK TAShUVChILARNING OʻZBEKISTON RESPUBLIKASI HUDUDIGA KIRIShLARI, BOʻLIShLARI, YuK OLIB OʻTIShLARI VA UNDAN ChIQIB KETIShLARI TARTIBI TOʻGʻRISIDA” 1995 YIL 11 YaNVARDAGI 11-SON QARORIGA OʻZGARTIRISh KIRITISh HAQIDA
(resolution, 2002-12-10)

Bojxona nazoratini kuchaytirish, avtomobilda xorijiy yuk tashuvchilarning Oʻzbekiston Respublikasi hududiga kirishlari, chiqib ketishlari va yuk olib oʻtishlarini tartibga solish maqsadida Vazirlar Mahkamasi qaror qiladi: Oʻzbekiston Respublikasi Vazirlar Mahkamasining “Avtomobilda xorijiy yuk tashuvchilarning Oʻzbekiston Respublikasi hududidagi kirishlari, boʻlishlari, yuk olib oʻtishlari va undan chiqib ketishlari tartibi toʻgʻrisida” 1995-yil 11-yanvardagi 11-son qaroriga 1-ilovadagi “Bekobod” soʻzi “Bekobod tumani” soʻzlari bilan almashtirilgan holda unga oʻzgartirish kiritilsin.
OʻZBEKISTON RESPUBLIKASI VAZIRLAR MAHKAMASINING “OʻZBEKISTON RESPUBLIKASI XALQ XOʻJALIGIDA VEKSELLARNI QOʻLLASh TOʻGʻRISIDA” 1995 YIL 2 IYuNDAGI 204-SON QARORIGA OʻZGARTIRIShLAR KIRITISh HAQIDA
(resolution, 2012-11-01)

Oʻzbekiston Respublikasi Prezidentining “Respublikada veksel muomalasini tartibga solish borasidagi chora-tadbirlar toʻgʻrisida” 1997-yil 19-martdagi PF-1738-son Farmoniga muvofiq Vazirlar Mahkamasi qaror qiladi: Oʻzbekiston Respublikasi Vazirlar Mahkamasining “Oʻzbekiston Respublikasi xalq xoʻjaligida veksellarni qoʻllash toʻgʻrisida” 1995-yil 2-iyundagi 204-son qaroriga quyidagi oʻzgartirishlar kiritilsin: a) 1-bandda: ikkinchi xatboshida “faqat Oʻzbekiston Respublikasi Markaziy banki ruxsati boʻyicha” soʻzlari “faqat Oʻzbekiston Respublikasi Markaziy banki bilan kelishgan holda uch oydan koʻp boʻlmagan muddatga, istisno hollarda 6 oygacha muddatga” soʻzlari bilan almashtirilsin; uchinchi xatboshi quyidagi tahrirda bayon qilinsin: “Bank veksellari chiqarish huquqini berish tartibiga rioya etilishi uchun javobgarlik Oʻzbekiston Respublikasi Markaziy bankiga yuklansin”; band quyidagi mazmundagi xatboshi bilan toʻldirilsin: “Veksellarni trast boshqaruviga berish, shuningdek kreditlarni veksellar bilan berish taqiqlanadi”; b) 2-bandda: band quyidagi mazmundagi xatboshilar bilan toʻldirilsin: “mulkchilik shakllaridan qatʼi nazar, moliyaviy barqaror korxonalar va tashkilotlar uch oydan koʻp boʻlmagan muddatga, istisno hollarda esa 6 oygacha boʻlgan muddatga veksellar chiqarish huquqiga ega boʻladilar”; “korxonalar va tashkilotlar tomonidan veksellar chiqarilishiga ularga yetkazib beriladigan aniq tovarlar (ishlar, xizmatlar) uchun hisob-kitob qilishga ularda pul mablagʻlari vaqtincha yetishmasligini qoplash uchungina xizmat koʻrsatuvchi bank tomonidan veksel topshirigʻi (aval) majburiy tartibda rasmiylashtirilgan holda yoʻl qoʻyiladi”; bandning ikkinchi va toʻrtinchi xatboshilari chiqarib tashlansin. v) 4-bandning uchinchi xatboshida “va veksel kreditlarini” soʻzlari chiqarib tashlansin; g) 5-bandning ikkinchi xatboshida “qishloq xoʻjaligi mahsulotlari yetishtiradigan va sotadigan” soʻzlari chiqarib tashlansin; d) 6-bandning uchinchi xatboshida “jumladan” va “veksel krediti olishda” soʻzlari chiqarib tashlansin.
“TADBIRKOR” AKSIYADORLIK-TIJORAT BANKINING MOLIYAVIY AHVOLINI MUSTAHKAMLASh ChORA-TADBIRLARI TOʻGʻRISIDA
(resolution, 2006-06-16)

Dehqon xoʻjaliklariga, kichik va oʻrta biznesga xizmat koʻrsatuvchi “Tadbirkor” aksiyadorlik-tijorat banki (“Oʻztadbirkorbank”)ning moliyaviy ahvolini mustahkamlash, uning likvidligini oshirish, shuningdek bankning zarur infratuzilmasini shakllantirish maqsadida Vazirlar Mahkamasi qaror qiladi: 1. Maʼlumot uchun qabul qilinsinki, “Oʻztadbirkorbank” rahbariyati tomonidan bankning moliyaviy ahvolini yaxshilashga doir chora-tadbirlar amalga oshirilmoqda. Toʻlov muddati oʻtib ketgan 295,1 mln. soʻmlik ssuda qarzi undirildi, bankning ustav jamgʻarmasiga qoʻshimcha ravishda 34 mln. soʻm jalb etildi, umuman esa uning oʻz sarmoyasi 104,4 mln. soʻmga koʻpaytirildi. Past rentabelli 10 ta tuman boʻlimlari, ularning 67 mln. soʻmlik asosiy vositalarini sotgan holda, yopildi. 2. “Oʻztadbirkorbank” Oʻzbekiston Respublikasi Davlat mulki qoʻmitasi huzuridagi Iqtisodiy nochor korxonalar ishlari qoʻmitasi bilan birgalikda kreditlar va ular boʻyicha foiz toʻlovlari boʻyicha toʻlov muddati oʻtib ketgan qarzlarni undirish yuzasidan 1997-yil oxirigacha qatʼiy chora-tadbirlar koʻrsin. Oliy xoʻjalik sudiga “Oʻztadbirkorbank”ning toʻlov muddati oʻtib ketgan qarzlar boʻyicha qarzdor korxonalarga nisbatan daʼvosini, oldindan davlat boji toʻlatmasdan, keyinchalik uni aybdor tomondan undirib olgan holda, qabul qilish tavsiya etilsin. 3. “Oʻztadbirkorbank” ustav jamgʻarmasini shakllantirish maqsadida “Paxta-bank”, “Oʻzsanoatqurilishbank”, Tashqi iqtisodiy faoliyat milliy banki, “Asaka” banki, “Biznes-fond”, “Madad” sugʻurta agentligi, Tovar ishlab chiqaruvchilar va tadbirkorlar palatasining uning ustav jamgʻarmasiga quyidagi ulushlarda 55 mln. soʻm qoʻshish toʻgʻrisidagi takliflariga rozilik berilsin: “Paxta-bank” ‎ 10 mln. soʻm ‎ “Oʻzsanoatqurilishbank”‎ 5 mln. soʻm ‎ “Oʻzmilliybank”‎ 10 mln. soʻm ‎ “Asaka” banki ‎ 10 mln. soʻm ‎ “Biznes-fond” ‎ 10 mln. soʻm ‎ “Madad” sugʻurta agentligi ‎ 5mln. soʻm ‎ Tovar ishlab chiqaruvchilar va tadbirkorlar palatasi ‎ 5 mln. soʻm ‎ 4. Markaziy bankka bankni malakali mutaxassislar bilan taʼminlashga yordam berish tavsiya etilsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari V.A.Chjen zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA QOʻShIMChALAR KIRITISh TOʻGʻRISIDA
(resolution, 2002-10-07)

Oʻzbekiston Respublikasi Prezidentining “Respublika pul-kredit siyosati komissiyasining tarkibini oʻzgartirish toʻgʻrisida” 1997-yil 1-avgustdagi PF-1827-son Farmonini bajarish yuzasidan Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining “Muomaladagi naqd pullarni kamaytirishga oid chora-tadbirlar toʻgʻrisida” 1994-yil 11-iyuldagi 356-son qaroriga quyidagi qoʻshimchalar kiritilsin: g) 5-band quyidagi mazmundagi xatboshi bilan toʻldirilsin: “Respublika pul-kredit siyosati komissiyasi asoslangan hisob-kitoblardan kelib chiqib hamda tegishli vazirliklar va idoralarning xulosalari boʻyicha ayrim xoʻjalik yurituvchi subyektlarning mehnatga haq toʻlash fondini tartibga solish masalalari boʻyicha qarorlar qabul qilishi”. 2. Oʻzbekiston Respublikasi Vazirlar Mahkamasining “Naqd pul tushumidan foydalanishni tartibga solish toʻgʻrisida” 1995-yil 3-fevraldagi 29-son qarorining 2-bandi quyidagi mazmundagi xatboshi bilan toʻldirilsin: “Istisno hollarda Respublika pul-kredit siyosati komissiyasi naqd pul massasini tartibga solish va hisob-kitoblarni naqd pul mablagʻlari bilan amalga oshirish, shuningdek mayda ulgurji operatsiyalar boʻyicha qaror qabul qilishi mumkin”.